1. **тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

*Өндә түгел, төштә күрҙем уны:*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*таң нурына мансып түштәрен…*

*Ниңә әле шул төш онотолмай,*

*онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына – таллыҡҡа.*

*– Һаумыһығыҙ, ҡаҙҙар! – тигән инем…*

* *Һаумы, яҡташ! – тигән тауышҡа*

*ышанмай ҙа торҙом…*

*Минең алда*

*ҡаҙҙар түгел ине, – һалдаттар.*

*Түштәрендә сыңлай миҙалдары,*

*Шинелдәрен төрөп алғандар.*

 *– Һаумы, туған! – тиҙәр. – Беҙҙе, – тиҙәр, –*

*Онотманымы әле яҡташтар?*

*Иҫләйҙәрме әле?*

*Беҙ бит, – тиҙәр, –*

*яуҙа үлеп ҡалған һалдаттар.*

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

*Ҡыр ҡаҙҙары булып*

*тыуған яҡҡа*

*ҡайтып төштөк бына хәҙер ҙә* (Рафаэль Сафин).

 **Шиғырҙың идеяһы** – донъялағы тыныслыҡтың мөһимлеге.

 **Проблемаһы** – яу ҡырында һәләк булған һалдаттарҙы онотмаҫҡа: – Беҙҙе, – тиҙәр, –

Онотманымы әле яҡташтар?

Иҫләйҙәрме әле?

Беҙ бит, – тиҙәр, –

яуҙа үлеп ҡалған һалдаттар.

 **Темаһы** - һалдаттарҙың тыуған ерен, илен һаҡлап, яу ҡырында һәләк булыуы:

Түштәрендә сыңлай миҙалдары,

Шинелдәрен төрөп алғандар.

Ер уянған саҡта, нисек итеп

Йоҡлап ятмаҡ кәрәк ҡәберҙә!

Ҡыр ҡаҙҙары булып тыуған яҡҡа

ҡайтып төштөк бына хәҙер ҙә.

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

*Ер* ***йәм-йәшел*** *ине, күк –* ***зәп-зәңгәр****.*

*Шундай* ***яҡты****,* ***сыуаҡ*** *яҙ ине,*

*ергә, күккә – төпһөҙ зәңгәрлеккә*

***баҡ*** *та* ***аҡылыңдан яҙ*** *инде…*

 *Шундай яҡты, сыуаҡ яҙ ине!* (Рафаэль Сафин).

***Йәм-йәшел*** *,* ***зәп-зәңгәр*** *- хәбәрҙәр, сифаттар*

***яҡты****,* ***сыуаҡ*** *- аныҡлаусы, сифаттар.*

 ***баҡ****,* ***аҡылыңдан яҙ*** *- хәбәр, ҡылым.*

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

*Тәбиғәттең уяу бер мәлендә*

*яҙ һайын беҙ шулай итәбеҙ:*

 *һабан һөрөп киткән еребеҙҙе,*

*һаман көткән әсәләребеҙҙе,*

***балаларыбыҙҙы,***

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ* (Рафаэль Сафин).

**Балаларыбыҙҙы** – исем, башланғыс формаһы – бала, тамыр, күплектә, төшөм килеш, уртаҡлыҡ исем, 1 – се зат, һөйләмдә тултырыусы булып килгән.

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

***Ҡояшлы ла булыр көндәрегеҙ,***

***аяҙ күкте ҡаплар болот та.***

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

***төштә*** *түгел,* ***өндә*** *ҡарап торҙом*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын* (Рафаэль Сафин).

**Ҡояшлы ла булыр көндәрегеҙ,**

**аяҙ күкте ҡаплар болот та.**

**төш – өн - антитезалар**

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр*** *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (Рәшит Шәкүр).

**Тулғандыр – тулған**

***Мәңгелеккә тәғәйенләп – мәңгелек тәғәйен***

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,*

*Иркәһе ер әсәнең,*

*Һин бит минең яҡты көнөм,*

*Шатлығым, киләсәгем* (Рәшит Назаров).

***Ике составлы, ҡушма һөйләм, хәбәр һөйләм.***

7.Мәҡәлдәрҙең аҙағын яҙып бөтөрөргә:

*Һүҙе хаҡтың –* ***йөҙө аҡ.***

 *Яҡшының үҙе яҡшы,* ***үҙенән һүҙе яҡшы****,*

*Яман аш йөрәккә ятмаҫ,* ***яман һүҙ күңелгә ятмаҫ***

*Аҡыл – теҙген, ҡылыҡ –* ***ат, теҙгенеңде белеп тарт.***

*Тел зиннәте –* ***тура һүҙ.***

8.Шиғырҙы образлы итеүсе сараларҙы күрһәтергә:

*Ай, Уралым, Уралым,*

*Күгәреп ятҡан Уралым!*

*Нурға сумған түбәһе*

*Күккә ашҡан Уралым!*

*Һине маҡтай йырҙарым,*

*Һине данлай йырҙарым.*

*Төнөн күккә ай ҡалҡһа,*

*Алтындай балҡый Урал тау,*

*Көндөҙ күккә көн ҡалҡһа,*

*Көмөштәй балҡый Урал тау* (Салауат Юлаев).

Образлы итеүсе саралар:

***Күгәреп ятҡан Уралым!***

***Нурға сумған түбәһе***

***Күккә ашҡан Уралым!***

***Алтындай балҡый Урал тау,***

***Көмөштәй балҡый Урал тау***

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*Ай, Уралым, Уралым,*

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!*

*Маҡтап ҡурай уйнаһам,*

*Бөтмәй ҙә торған көй булыр.*

*Данлап йырым йырлаһам,*

*Бөтмәй ҙә торған йыр булыр* (Салауат Юлаев).

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

*Кисеү бирмәҫ иҙел һымаҡ был төн,*

***шомло, ҡараңғы.***

*Шаулап ямғыр ҡоя, гүйә, йыуа*

*йөрәк ярамды.*

*Сәнсеү алды – әммә атылмайса*

*ҡалды йәҙрә.*

*Ҡайҙарғалыр әйҙәп йәшен* ***ялтлай****,*

***зыңлай*** *тәҙрә* (Хәсән Назар).

**Шомло, ҡараңғы – сифат, хәбәр**

**Ялтлай, зыңлай – ҡылым, хәбәр**

11. Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…*

*Мин ҡысҡырам: «Хыял, алданың!»*

*Күктәр күкрәй…*

*Әйтерһең дә ул мин*

*Яңағына һуғам ялғандың.*

*Йығылам да тороп алға барам,*

*Абынам да тағы йығылам.*

*Һәм кемдәрҙер, ҡулдарымдан тартып,*

*Яҙҙырмаҡсы була юлымдан.*

*Кемдер мине алға табан әйҙәй:*

*Ҡулдарына янар ут алған…*

*Ә кемдәрҙер әйҙәй башҡа юлға –*

*Яҡшы менән яман буталған* (Рәзил Вәлиев).

***Аяҙ күкте кинәт болот баҫа… - антитеза***

***Яңағына һуғам ялғандың –***

 ***Яҡшы менән яман – антоним***

 ***Абынам да тағы йығылам - синоним***

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға: *Болон ауылы урамының икенсе яғы Болон шишмәһе буйлап теҙелгән. Тигеҙ киң урам көнө буйы тын була. Ололар – эштә. Бала-саға Болон шишмәһендә, олораҡтар саҡ ҡыны арараҡ ағыусы Мәндемдә. Бәләкәй ауылдың урамы иртәле-кисле генә йәнләнә. Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға. Шунан көнө буйы тағы тынлыҡ* (Әнүр Вахитов).

***Икенсе яғы теҙелгән. Урам тын була. Ололар – эштә. Бала-саға Болон шишмәһендә, олораҡтар Мәндемдә. Урамы йәнләнә. Ир-ат, бисә-сәсә, йәш-елкенсәк сыға.***

13.Аҫтына һыҙылған һүҙгә тулы морфологик анализ яһарға:

*Ә беҙ…*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай – быйылғылай*

***Һайрамағандыр*** *ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас* (Рафаэль Сафин).

**Һайрамағандыр – ҡылым, башланғыс формаһы – һайра, хәбәр һөйкәлеше,исем ҡылым, үткән заман, 3 – сө зат, берлектә, бҡлыҡта, һөйләмдә хәбәр булып килә.**

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

*Атайым да гармун тураһында*

*матур-матур хыял күп ҡорған.*

***Төн уртаһы еткәс, гармун тотоп***

***мунсаға ла барып ултырған.***

*Тик сыҡмаған никтер йыр-моңо.*

*Ә аҙаҡтан һатҡан гармунын.*

*Мин мунсаға барып ултырманым…*

***Ә өйрәнгәс инде – шул ине***

***бәхет үҙе.*** *Минән бәхетлерәк*

*кеше лә юҡ ине. Юҡ ине!* (Рафаэль Сафин).

**Төн уртаһы еткәс, гармун тотоп**

**мунсаға ла барып ултырған. Эйәртеүле ҡушма һөйләм, гармун тотоп мунсаға ла барып ултырған – баш һөйләм, ҡасан? төн уртаһы еткәс – ваҡыт эйәрсән һөйләм.**

**Ә өйрәнгәс инде – шул ине**

**бәхет үҙе.**

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

*Тамаҡтар – ас, күңелдәр – туҡ,*

*күңелдә йыр-моң ине,*

*аяҡта сабата ине,*

*ҡулдарҙа гармун ине* (Рафаэль Сафин).

**Тамаҡтар – ас, күңелдәр – туҡ.**  **Төшөп ҡалған һөйләм киҫәге урынына.**

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

 *Тын төндәрҙең алһыу* ***зәңгәрлеген***

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә –* ***һүнмәҫ*** *хис кенә* (Әсхәл-Әхмәт-Хужа).

**Зәңгәрлеген - сифат**

**Һүнмәҫ – ҡылым**

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?

**Өндәш һүҙ.**

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* ***Атай малы – ҡатай малы****, тигәндәр. Ярар, атай малы менән байыҡҡан һин байыҡ инде.* ***Баш һау булһа, миңә лә мал табылыр****, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе,* ***маллы байҙан уллы бай****, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* ***Шайтан ярлы, мин бай****, – тине ул, –* ***хоҙайҙың биргәненә шөкөр***(Жәлил Кейекбаев).

**Атай малы – ҡатай малы - мәҡәл**

 **Баш һау булһа, миңә лә мал табылыр - әйтем**

 **Маллы байҙан уллы бай - мәҡәл**

 **Шайтан ярлы, мин бай– - мәҡәл**

 **Хоҙайҙың биргәненә шөкөр - әйтем**

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

***Эйәртеүле ҡушма һөйләм, тултырыусы һөйләм,***

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).

***Эйәртеүле ҡушма һөйләм, сәбәп эйәрсән һөйләм***

20. Аҫтына һыҙылған конструкция һөйләмдең ниндәй киҫәге?

*Уйнай гармун…*

***Гармун уйнағанда***

*киң урам да һиңә тар бит ул.*

*Уйнай гармун…*

***Гармун моңона*** *ла*

*елкенмәгән йөрәк бар бит ул* (Рафаэль Сафин).

**Гармун уйнағанда - хәл**

**Гармун моңона - тултырыусы**